Σας αρέσει;
Είναι πολύ σφιχτή.
Μια μέρα, θα κυβερνάτε αυτήν την αυτοκρατορία, Φραγκίσκε.
20 ΧΡΟΝΙΑ ΠΡΙΝ
Είναι ένας πολύτιμος θησαυρός
που οι εχθροί μας επιθυμούν να μας πάρουν.
Πρέπει να την προστατέψετε σε πόλεμο και σε ειρήνη.
Γιατί εγώ;
Είναι το θέλημα του Θεού.
Αυτός σας όρισε.
Αν ο Θεός αποφασίζει για όλα,
γιατί τα κανόνισε έτσι, ώστε να υπάρχουν πόλεμοι κι εχθροί;
Σου πάει υπέροχα, Φραγκίσκε.
Αν έχω στολή,
θα μάχομαι κι εγώ σε πολέμους όπως οι στρατιώτες;
Όχι.
Οι στρατιώτες πολεμούν για τον Αυτοκράτορα.
Εσύ φοράς στολή σαν αυτούς για να είσαι υπόδειγμα γι' αυτούς.
Θα τη φοράς πάντα πλέον.
Δεν είσαι σαν τους άλλους, Φραγκίσκε.
Μην το ξεχνάς.
Η ΑΥΤΟΚΡΑΤΕΙΡΑ
Ευχαριστώ, Τέο.
-Είναι μια σπουδαία μέρα, Μεγαλειότατε. -Ναι, πράγματι.
Μεγαλειότατε, η Αρχιδούκισσα.
-Υψηλοτάτη. -Φραγκίσκε, ακούς τις καμπάνες;
Έφτασε επιτέλους η μέρα.
Η στολή.
Μόλις γεννήθηκε.
Δεν παίρνει μόνο το όνομά του ενώπιον του Θεού.
Παίρνει και τον τίτλο του.
Βασικά, πού είναι; Το αγγελούδι μας;
Η Ελισάβετ ήδη τον πήρε μαζί της.
Φυσικά.
Να σας συστήσω; Ο μικρός σου αδερφός.
Βλέπεις; Είναι πολύ ήσυχος.
Δεν κλαίει τόσο όσο εσύ.
Αλλά φοβάται τους ξένους.
Θα πρέπει να τον προσέχεις.
Εδώ είστε.
Είσαι πάντα μαζί μου, Φίνχεν. Ό,τι κι αν κάνω.
Με τον πατέρα σου σε σκεφτόμαστε.
Κι έτσι, σε βαφτίζουμε Ροδόλφο Φραγκίσκο Κάρολο Ιωσήφ,
μελλοντικό Αυτοκράτορα της Αυστρίας
και από σήμερα Συνταγματάρχη
του 19ου Αυτοκρατορικού Συντάγματος Πεζικού.
-Αμήν. -Αμήν.
Δώσ' τον μου.
Όλα καλά.
Τα κατάφερες.
Ναι, γεια σου!
Τι έχει;
Διοικεί έναν στρατό πριν μάθει να περπατά. Κι εγώ θα έκλαιγα.
Θα ηγηθεί μιας ολόκληρης αυτοκρατορίας.
Όχι όμως σήμερα.
Ήρθαν συγχαρητήρια από όλη την Ευρώπη. Βλέπετε;
Έφτασαν πάνω από χίλια μηνύματα.
Αυτά είναι γράμματα από την οικογένειά σας.
Κι αυτά, ευχές από τον λαό.
Αυτό δεν μπορεί να…
Τι είναι;
Από ποιον είναι το γράμμα;
Η κόμισσα Απάφι.
Από τη Λεοντίν;
-Τι έγραψε; -Απλώς συγχαρητήρια.
Χωρίς διεύθυνση. Η σφραγίδα δεν διαβάζεται πια.
Είναι ζωντανή.
-Στον διάδοχο του θρόνου! -Στον διάδοχο του θρόνου!
Το μέλλον των Αψβούργων είναι εξασφαλισμένο.
Σας ευχαριστώ.
Όταν έχετε ένα λεπτό, πρέπει να μιλήσουμε
για μια δυσάρεστη εξέλιξη στο εξωτερικό.
Τι εξέλιξη στο εξωτερικό, κύριε Υπουργέ;
Ας περιμένει. Μη χαλάσω τη χαρμόσυνη στιγμή.
Μα ήδη το κάνατε.
Λάβαμε αναφορές ότι χιλιάδες εθελοντές μαχητές
από άλλα ιταλικά εδάφη μπήκαν στο κίνημα ανεξαρτησίας στη Λομβαρδία.
Μας κατακλύζει σαν χιονοστιβάδα.
Δεν μπορώ να έχω ούτε μία μέρα να χαρώ για τον διάδοχο του θρόνου;
Από πού ακριβώς είναι οι μαχητές;
Όλα τα ιταλικά εδάφη στηρίζουν τον Γκαριμπάλντι.
Η Μοδένα, η Πάρμα, η Σικελία.
Μιλήσατε με την Αυτοκράτειρα για τη Σικελία;
Φοβάμαι ότι θα αντιταχθεί.
Η Αυτοκράτειρα οφείλει να υποταχθεί στην πολιτική κατάσταση.
Τα άλλα ιταλικά κράτη πρέπει να βοηθήσουν στην αναχαίτιση των ανταρτών.
Ο κύριος σύμμαχός μας είναι το βασίλειο της Σικελίας.
Πρέπει να τους δεσμεύσουμε.
-Τι έχεις κατά νου; -Ο Βασιλιάς τους είναι ετοιμοθάνατος.
Θα αναλάβει ο γιος του Φραγκίσκος, αλλά δεν έχει ακόμα Βασίλισσα.
Σου περισσεύει κάποια;
Για να μη χάσει κάθε σημασία η Σικελία,
χρειάζονται επειγόντως νύφη από μεγάλο ευρωπαϊκό οίκο.
Μπορούμε να τους τη δώσουμε.
Η Μίμι μόλις έκλεισε τα 16.
-Έτσι κι αλλιώς θα νυμφευόταν την άνοιξη. -Να χαρείς.
Ας βρει έναν άντρα που να τον αντέχει.
Δεν είναι όλοι τόσο τυχεροί όσο εμείς.
Οι γάμοι γεννούν πολιτικές συμμαχίες. Χρειαζόμαστε επειγόντως αυτήν τη συμμαχία.
Πότε είναι να γίνει;
Φοβάμαι ότι ο χρόνος ήδη τελειώνει.
-Κάτω οι Αψβούργοι! -Ελευθερία για την Ιταλία!
ΜΙΛΑΝΟ, ΑΥΣΤΡΙΑΚΗ ΕΠΑΡΧΙΑ
Ελευθερία για την Ιταλία! Κάτω οι Αψβούργοι!
Υψηλότατε.
Πρέπει να φύγουμε. Ο στρατηγός Γκιούλα επέβαλε απαγόρευση κυκλοφορίας.
Ακόμα παραμένω Αντιβασιλέας!
Υψηλότατε, πρέπει να φύγουμε. Αμέσως.
Ελευθερία για την Ιταλία! Κάτω οι Αψβούργοι!
Η κατάσταση κλιμακώνεται.
Οι αντάρτες του Γκαριμπάλντι συρρέουν από παντού.
Ακούμε για ταραχές, σχεδόν κάθε βράδυ.
Πληροφορίες λένε ότι το Πεδεμόντιο συγκεντρώνει στρατό στα σύνορά μας.
Μεγαλειότατε, πρέπει να κηρύξουμε πόλεμο στο Πεδεμόντιο.
Αυτό ακριβώς θέλει ο Καβούρ. Όχι, Μεγαλειότατε, το θεωρώ μεγάλο λάθος.
Χρόνια τώρα, ο Καβούρ υποκινεί τον λαό μας εναντίον μας.
Οι άλλες μεγάλες δυνάμεις στηρίζουν το ιταλικό κίνημα ενοποίησης.
Η βασίλισσα Βικτωρία μάς εκλιπαρεί να δώσουμε ανεξαρτησία στη Λομβαρδία.
Για χάρη της ειρήνης.
Τότε, ας την παρακαλέσουμε
να δώσει ανεξαρτησία στην Ινδία για χάρη των δόλιων Ινδών.
Οι άλλες μεγάλες δυνάμεις θέλουν να συρρικνωθεί η αυτοκρατορία μας.
Η Λομβαρδία ανήκει στην Αυστρία.
Η κήρυξη πολέμου στο Πεδεμόντιο είναι αναπόφευκτη.
Ο Καβούρ θέλει μια θέση με τους ενήλικες. Ας δει τι θα γίνει.
Γι' αυτό αναρωτιέμαι γιατί να θέλουν πόλεμο οι Πεδεμόντιοι,
ενώ η Αυστρία είναι πολύ πιο ισχυρή;
Οι αντάρτες πολεμούν για κάτι που πιστεύουν.
Κι αν ενωθούν με στρατεύματα από το Πεδεμόντιο,
εν τέλει θα πυροβολούμε τους δικούς μας.
Στείλτε τελεσίγραφο στο Τορίνο στο Πεδεμόντιο.
Ο Καβούρ έχει τρεις μέρες να καταθέσει τα όπλα
και να κόψει τη στήριξη στους Λομβαρδούς αντάρτες. Αν το κάνει,
θα δεχτούμε διαπραγματεύσεις.
Κι αν όχι…
θα κηρυχθεί πόλεμος.
Σας ευχαριστώ.
Έρχεται η αδερφή της Ελισάβετ για τις γαμήλιες ετοιμασίες.
Θα φροντίσω να συνεχίσει για τη Νάπολη το συντομότερο.
Οι Σικελοί πρέπει να κόψουν τη ροή των ανταρτών.
Ο πρίγκιπας Φραγκίσκος της Σικελίας;
Άκουσα ότι έχει έναν μικρό διανοητικό περιορισμό
και ότι η όψη του είναι μάλλον αποκρουστική.
Τότε, καλύτερα μην τον παντρευτείτε.
Μάλιστα.
Έχετε ξαναπάει στη Βιέννη;
Όχι.
Ξέρετε την αδερφή μου, την Αυτοκράτειρα;
Όχι.
Γνωρίζω μόνο την πατρίδα μου.
Μόνο τη Βαυαρία.
Είναι όμορφη η Σικελία;
Ναι.
Ελισάβετ!
Μεγαλειοτάτη.
Χαίρομαι που σε βλέπω.
Παντρεύομαι. Το πιστεύεις;
Μεγαλειοτάτη.
Από δω η κυρία Νίνα.
Ο Βασιλιάς της Σικελίας την έστειλε να με συνοδεύσει.
-Είναι κυρία της αυλής μου πια. -Χαίρω πολύ.
Τι θα κάνουμε σήμερα; Τι γίνεται τώρα;
Πρέπει να δοκιμάσουμε τη γαμήλια γκαρνταρόμπα σου. Σωστά;
Ναι.
-Είναι πάντα τόσο ευδιάθετη; -Ναι.
Παντού στη Νάπολη υπάρχουν λεμονιές και σαύρες,
κι ο κόσμος τρώει μόνο μακαρόνια.
Το ήξερες αυτό;
Μου έλειψες πολύ.
Πρέπει να το φορώ αυτό όταν φτάσω;
Λες να αρέσει στον Φραγκίσκο;
Φυσικά.
Δεν τον ξέρω καθόλου.
Δεν ξέρω πώς είναι εμφανισιακά, τι του αρέσει να κάνει. Τίποτα.
-Αφήστε μας για λίγο μόνες. -Μάλιστα, Μεγαλειοτάτη.
-Ας καθίσουμε. -Ελάτε, κυρίες.
Ξέρω, είναι δύσκολα για σένα, Μίμι.
-Φοβάσαι; -Δεν είναι αυτό.
Ακόμα δεν έχω…
Τι; Μπορείς να μου πεις, Μίμι.
…αιμορραγία.
Η μητέρα λέει ότι δεν μπορείς να παντρευτείς πριν συμβεί.
Το φθινόπωρο, λοιπόν, είπα ότι ήδη έγινε.
Μα δεν έγινε ακόμα.
Τι να κάνω τώρα;
Κάτι θα σκεφτώ.
-Η Αυτής Μεγαλειότητα, η Αυτοκράτειρα. -Μεγαλειοτάτη.
Μεγαλειοτάτη, πώς μπορώ να βοηθήσω;
Η αδερφή μου δεν είναι έτοιμη για γάμο.
Φοβόμουν ότι θα το λέγατε αυτό.
Ακόμα δεν έχει έμμηνο ρύση.
Αυτό είναι δυσάρεστο, αλλά όχι εμπόδιο.
Από πότε δεν είναι εμπόδιο;
Οι Σικελοί αποκτούν νύφη των Αψβούργων και θα μας βοηθήσουν.
Για τα άλλα θα ανησυχούμε στο μέλλον.
Δεν ξέρει τίποτα για τον γαμπρό. Ούτε καν πώς μοιάζει ο Φραγκίσκος.
Εγώ ήξερα πώς ήταν ο Κάρολός μου. Αυτό δεν το έκανε καλύτερο.
Μπορώ να αποσύρω τη συγκατάθεσή μου.
Πείτε μου την αλήθεια.
Ο Φραγκίσκος ήταν αρρωστιάρικο παιδί.
Δεν μιλούσε μέχρι τα έξι του.
Είναι κλειστός τύπος και υποκριτής, λένε.
Ο πατέρας του είναι ένας βάναυσος ηγέτης.
Ο κόσμος μισεί όλη την οικογένεια.
Αρκεί αυτό;
Οι άντρες πολεμούν.
Οι γυναίκες εξασφαλίζουμε τις αυτοκρατορίες με γάμο.
Αυτή είναι η θέση μας στην ιστορία. Πάντα έτσι γινόταν.
Ακόμα κι αν φτάσουμε σε πόλεμο, κάτι που προσπαθώ να αποτρέψω,
η Σικελία απέχει 1.000 χλμ. από το Πεδεμόντιο.
Ο λαός της Σικελίας μισεί τη βασιλική οικογένεια.
Τι νομίζεις ότι θα συμβεί στην οικογένεια και την αδερφή μου
αν ξεσπάσει επανάσταση εκεί;
Ενίοτε, θυσιάζεται κανείς για να σώσει πολλούς άλλους.
Εσύ θα το έκανες; Θα έκανες μια τέτοια θυσία;
Υπάρχει κανένα νέο;
Ο αδερφός μου έδωσε τρεις μέρες στους αντάρτες και το Πεδεμόντιο
να καταθέσουν τα όπλα, αλλιώς θα γίνει πόλεμος.
Δεν έχει επιλογή. Το Πεδεμόντιο δεν θα πάψει να τον προκαλεί.
Σαφώς έχει! Τη διαπραγμάτευση με τον Καβούρ και τη Λομβαρδία.
Δεν θα το κάνει.
Τότε, κάνει τεράστιο λάθος.
-Δεν μπορώ να το επιτρέψω. -Γιατί;
Είναι αδερφός μου.
Δεν τον ενδιαφέρει τι πιστεύεις.
Σε άφησε ξεκρέμαστο εδώ επί μήνες.
Σε ένοιαζε ποτέ για τη Λομβαρδία;
Για τον λαό;
Ή πάντα σε νοιάζει μόνο εκείνος;
Γιατί μου έδωσε καν αυτήν τη θέση;
Ίσως ήθελε να αποτύχεις.
-Πρέπει να του μιλήσω. -Δεν αρκεί αυτό, Μαξιμιλιανέ.
Αυτή η ζωή εδώ…
δεν μου αρκεί.
Έστειλα τηλεγράφημα.
Πρέπει να μιλήσουμε στον Αυτοκράτορα.
Μάλιστα.
Ελπίζω να κοιμηθήκατε λίγο, Μεγαλειότατε.
Όχι πριν λάβω νέα από το Πεδεμόντιο.
ΣΑΜΠΑΝΙΑ - ΠΡΟΪΟΝ ΓΑΛΛΙΑΣ
Ο αντισυνταγματάρχης Ροσμίνι. Λέει ότι είναι επείγον.
-Θα το φροντίσω εγώ. -Όχι, ας περάσει.
Μεγαλειότατε, ευχαριστώ για τον χρόνο σας.
Κατασχέσαμε το κιβώτιο μετά τις ταραχές στα σύνορά μας με το Πεδεμόντιο.
Μουσκέτα.
Το Πεδεμόντιο προμηθεύει τους αντάρτες στη χώρα μας με χιλιάδες τέτοια.
Αυτό το ξέραμε ήδη.
Ο γαλλικός αετός.
Ο Καβούρ κι ο Ναπολέων θα σύναψαν μυστική συμφωνία.
Δηλαδή, αν κηρύξουμε πόλεμο στο Πεδεμόντιο…
Θα έχουμε πόλεμο με τη Γαλλία.
-Γιατί δεν το γνωρίζαμε; -Ξαφνιάζομαι εξίσου πολύ μ' εσάς.
Δεν είναι δουλειά σας να ξαφνιάζεστε, αλλά να προετοιμάζεστε!
Μεγαλειότατε, δεν θα το περίμενα ποτέ
ότι ο Ναπολέων θα συμμαχούσε με τον Καβούρ. Εγώ…
Δεν ξέρω τι κερδίζει απ' αυτό.
Αξιοποιεί τη δυσαρέσκεια των Λομβαρδών για την πτώση μας.
-Κι ο δικός του στρατός μπορεί να ηττηθεί. -Άλλο είναι το θέμα.
Θέλω να αποφασίζω εγώ με ποιον πολεμώ!
Όχι να με ξαφνιάζουν στο πεδίο της μάχης!
Το καταστήσατε αδύνατο αυτό.
Παρακαλώ, φύγετε.
-Ήρθε η αδερφή μου; -Ναι, Μεγαλειοτάτη.
-Ευχαριστώ. -Ελισάβετ.
Μεγαλειοτάτη.
-Καλημέρα. -Κοίτα τι μου έδωσε η θεία Σόφι.
Ανήκε στη Μαρία Θηρεσία. Μοιάζεις αληθινή βασίλισσα μ' αυτό, Μίμι.
Η Μαρία Θηρεσία ήταν μια καρτερική γυναίκα.
Δεν τα παράτησε ποτέ. Ακόμα κι όταν ήταν ζόρικα.
Θέλω λίγη ώρα κατ' ιδίαν με τη Μίμι.
Με την αδερφή σου συζητήσαμε ανοιχτά για το γεγονός
ότι ίσως δεν είναι ωραία στη Σικελία.
Αλλά η Μίμι είναι μια γενναία νεαρή, έτσι δεν είναι;
-Θέλει να κάνει περήφανη την οικογένεια. -Το ξέρω.
Γιατί δεν θέλεις να πάω;
Μάλλον η Ελισάβετ φοβάται μήπως η όμορφη, νεαρή αδερφή της
την εκθρονίσει στην Ευρώπη.
Ανοησίες, Μίμι. Το ξέρεις.
Πρέπει να γυρίσω στη δουλειά.
Φάε το κρέας σου, Μίμι. Θα βοηθήσει να έρθει αιμορραγία.
Γιατί της το είπες;
-Επειδή δεν θέλω… -Ήταν το μυστικό μας.
Επειδή δεν θέλω να πας.
-Γιατί όχι; -Είναι πολύ επικίνδυνα.
Ίσως γίνει επανάσταση.
Και ο Φραγκίσκος;
-Ζηλεύεις, όπως είπε η θεία Σόφι; -Όχι, Μίμι.
Απλώς θέλω να ξέρεις την αλήθεια.
Δεν δικαιούσαι να ορίζεις τι μπορώ και τι όχι.
Σταματήστε!
Υψηλότατε.
Πάω σ' αυτόν. Θα είσαι καλά μόνη σου;
Είναι τεράστιο!
Μη ζηλεύεις.
Η ζήλια είναι για όσους δεν πετυχαίνουν όσα θέλουν.
Πάω μια βόλτα.
Η Αυτού Υψηλότητα, ο αρχιδούκας Μαξιμιλιανός, Μεγαλειότατε.
Μεγαλειότατε.
Έστειλα τηλεγράφημα ότι έρχομαι.
Απόσυρε το τελεσίγραφο.
Ας διαπραγματευτούμε με το Πεδεμόντιο.
Δεν έχω μόνο αυτό εναντίον μου.
-Τι εννοείς; -Ο Ναπολέων.
Υποστηρίζει τους αντάρτες. Έχει συμφωνία με τον Καβούρ.
Πιστεύω ότι αυτό ήθελε εξαρχής.
Να μας ωθήσει σε πόλεμο χωρίς να τον κηρύξει αυτός.
Ας παραιτηθούμε από τη Λομβαρδία. Έτσι, θα χαθεί ο λόγος για πόλεμο.
Και μετά;
Λες να τελειώσει μ' αυτό;
Δεν καταλαβαίνεις τι συμβαίνει;
Ο Ναπολέων θα προχωρά βήμα βήμα, μέχρι να φτάσει στη Βιέννη.
Δεν θα είμαι το αγοράκι που δειλιάζει μπροστά στον Ναπολέοντα.
Δεν σε αναγνωρίζω, Φραγκίσκε. Εν μέρει φταίμε κι εμείς.
-Ας ακούγαμε εγκαίρως τους Λομβαρδούς. -Αυτό έκανες τον τελευταίο ενάμιση χρόνο;
Αυτό μας κόστισε τόσα λεφτά; Άκουγες;
Είμαι περήφανος για όσα πετύχαμε με τη Μαρία.
Δεν αρκούσε, όμως.
Μην κατηγορείς εμένα γι' αυτήν την καταστροφή.
Μόλις κέρδισα την εμπιστοσύνη τους, ο Γκιούλα την κατέστρεψε.
Κατ' εντολή σου!
Μου έδωσες μια αδύνατη αποστολή.
Ήθελες να με δεις να αποτυγχάνω.
Γιατί να το κάνω αυτό;
Αδυνατείς να με συγχωρήσεις.
Δεν είναι λόγος να διακινδυνέψω την αυτοκρατορία.
Μεγαλειότατε.
Το Τορίνο απάντησε.
Διαβάστε.
Ο Καβούρ απέρριψε το τελεσίγραφο.
Έχουμε νέα από τη Βιέννη;
Από εκείνον;
Όχι ακόμα.
Κηρύσσουμε πόλεμο στο Πεδεμόντιο. Συνεπώς, και στη Γαλλία.
Διατάξτε επιστράτευση.
Η πιο σωστή απόφαση, Μεγαλειότατε.
Υπουργοί Γκρίνε και Μπούολ. Οι Αψβούργοι δεν σας χρειάζονται πια.
Αναμένω την παραίτησή σας ως το βράδυ.
Μεγαλειότατε, όλοι εκτιμήσαμε λάθος την κατάσταση.
-Μα δεν μπορείτε… -Ο Ναπολέων μάς ξεγέλασε.
Αλλά δεν είχατε ούτε μία καλή ιδέα για την εκτόνωσή της σύγκρουσης
στη Λομβαρδοβενετία.
Να σταλούν στρατεύματα, να ενισχυθούν. Μόνο αυτό.
Δεν μου αρκεί αυτό.
Όπως πληροφορήθηκα, κόμη Μπούολ,
κάνατε κερδοφόρες επενδύσεις στα εργοστάσια όπλων μας.
Γι' αυτό επιμένατε στον εξοπλισμό.
Σας ένοιαζε το συμφέρον σας, όχι οι Αψβούργοι.
Μπορείτε να φύγετε.
Αναμένω και τη δική σου παραίτηση ως το πρωί.
-Κι από μένα; -Είσαι Αντιβασιλέας της Λομβαρδίας.
Ο λαός πρέπει να δει ότι ο οίκος μας αναλαμβάνει την ευθύνη.
Θες εξιλαστήριο θύμα.
Όχι, χρειάζομαι τον αδερφό μου.
Ο αυτοκράτορας Φραγκίσκος Ιωσήφ κήρυξε πόλεμο.
Έγινε ακριβώς όπως το προβλέψατε.
Αυτό είναι καλό.
Έτσι δεν είναι, Μεγαλειότατε;
Προς στιγμή, τον λυπήθηκα.
Τον Φραγκίσκο Ιωσήφ;
Γιατί;
Είναι η αρχή του τέλους για την Αυστρία. Εκείνος δεν το ξέρει ακόμα.
Φραγκίσκε;
Φραγκίσκε.
Δεν είχα άλλη επιλογή.
Το ξέρω.
Σε όλη την Ευρώπη, θα φανεί ότι ο αδερφός του Αυτοκράτορα
απέτυχε ως Αντιβασιλέας.
Είναι πόλεμος.
-Πρέπει να σταθώ στην οικογένειά μου. -Μόνο αυτός φταίει για τον πόλεμο.
Όχι εσύ.
Με χρειάζεται.
Αυτό είπε.
Εγώ σε χρειάζομαι.
-Η οικογένειά σου δεν σου κάνει καλό. -Μόνο αυτήν έχω.
Δεν το εννοούσα έτσι.
Αψβούργοι.
Η οικογένειά σου θα βρεθεί στη λάθος πλευρά της ιστορίας.
Μην είσαι τόσο χαζός να σταθείς δίπλα τους.
Μίμι, συγγνώμη. Κακώς σου δημιούργησα ανασφάλεια.
Όχι.
Είχες δίκιο.
Δεν θέλω να πάω εκεί.
Δώστε μας ένα λεπτό.
Πρέπει να πας.
Μα…
Είπες ότι δεν θέλεις να πάω.
Το ξέρω, αλλά το θέμα δεν είναι τι θέλω εγώ.
Κι αν η οικογένεια εκεί πέρα είναι τόσο απαίσια όσο είπες;
Τότε, δεν θέλω να πάω εκεί ούτε να γίνω η Βασίλισσά τους.
Το να είσαι Βασίλισσα δεν είναι μόνο ωραία ρούχα και χοροί.
Είναι να δίνεις ελπίδα στον κόσμο, όταν γύρω του πέφτει σκοτάδι.
Γι' αυτό πρέπει να πας.
Για να υπάρχει κάποια στην οποία να πιστεύουν.
Αν δεν πετύχει, θα έρθω να σε πάρω. Σου το υπόσχομαι.
Γράψτε μας μόλις φτάσετε.
Θα είσαι περήφανη για μένα.
Πάντα ήμουν περήφανη.
Αντίο, Μεγαλειότατε.
Αυτό δεν το περίμενα.
Ότι θα έστελνα την αδερφή μου εκεί;
Ότι θα γινόσασταν ένα γνήσιο μέλος των Αψβούργων.
3 ΕΒΔΟΜΑΔΕΣ ΑΡΓΟΤΕΡΑ
ΣΤΡΑΤΙΩΤΙΚΟ ΝΟΣΟΚΟΜΕΙΟ Ι, ΒΙΕΝΝΗ
Στη Ματζέντα υπήρξαν χιλιάδες νεκροί, 8.000 τραυματίες και 4.500 αγνοούμενοι.
Προς το παρόν, ο στρατηγός Γκιούλα έχει διατάξει υποχώρηση.
Ο Ναπολέων ήταν πάντα ένα βήμα μπροστά μας.
Μεγαλειότατε, τι σκοπεύετε να κάνετε;
Πώς συνέβη αυτό;
Χάθηκαν δεκάδες χιλιάδες. Τι κάνει εκεί ο στρατηγός Γκιούλα;
Τι σας έχει πιάσει;
Ο αδερφός μου είναι στον στρατό.
Ήταν εκεί, στη Ματζέντα.
Η αδυναμία απαγορεύεται τώρα, Μαργαρίτα.
Τι παράδειγμα θα δίναμε στους στρατιώτες;
Φυσικά, Υψηλοτάτη.
ΔΙΚΗ ΣΟΥ, ΛΕΟΝΤΙΝ, ΚΟΜΙΣΣΑ ΑΠΑΦΙ
Μεγαλειοτάτη, επιθυμείτε κάτι;
Συχνά αναρωτιέμαι τι θα έκανε η Λεοντίν.
Τι θα με συμβούλευε σε μια τέτοια κατάσταση.
Ξέρω ότι είχατε έναν ιδιαίτερο δεσμό μαζί της.
Δεν μπορώ να την αντικαταστήσω.
Αλλά αν μπορώ να κάνω κάτι…
Υπάρχει κάτι για τη Λεοντίν που δεν ξέρω;
Αγνοείτε κάποια πράγματα, Μεγαλειοτάτη.
Όταν η Λεοντίν έφυγε…
περίμενε παιδί.
Όλες οι άλλες ιστορίες γι' αυτήν είναι απλώς κακές φήμες.
Μεγαλειοτάτη.
Η Αυτής Μεγαλειότητα, η Αυτοκράτειρα.
Τι μπορώ να κάνω για σας; Αφορά την επίσκεψη στο νοσοκομείο;
Η Λεοντίν είπε ψέματα και στους δυο μας.
Εξίσου μ' εσάς, αγνοώ ποια ήταν όντως.
Ή από πού ήρθε.
Η κόμισσα Απάφι, ή όπως κι αν λεγόταν, ήταν απατεώνισσα.
Δεν αξίζει να σπαταλάτε τον πολύτιμο χρόνο σας για το θέμα.
Ήταν έγκυος.
Έκανα ό,τι μπορούσα για να τη βρω.
Αλλά δεν νομίζω ότι πρέπει να την ψάξω εγώ.
Ο Κύριος είναι στο πλευρό μας.
Θα μας οδηγήσει στη νίκη σ' αυτόν τον πόλεμο.
Θυμάστε τη μέρα που πήρα τη στολή μου;
Ρώτησα γιατί ο Κύριος επιτρέπει πολέμους ή βάσανα,
αν είναι παντοδύναμος.
Το θυμάμαι καλά.
Ακόμα δεν έχω απάντηση.
Κι ούτε περιμένω να πάρω.
Εγώ σας βάφτισα.
Σας έστεψα.
Σας πάντρεψα.
Σας ξέρω, Φραγκίσκε Ιωσήφ.
Είστε Αυτοκράτορας με τη χάρη του Θεού,
αλλά νιώθετε, υποφέρετε και αμφιβάλλετε, όπως κάθε άλλος άνθρωπος.
Είναι η αδυναμία σας.
Αλλά είναι και η δύναμή σας.
Έχετε δίκιο.
Με συγχωρείτε, Εξοχότατε.
Μεγαλειότατε, έχετε ένα λεπτό;
Τι είναι αυτό;
Ορίστε;
Χάνουμε χιλιάδες στρατιώτες, κι εσείς θέλετε να φύγετε;
-Δεν ευθύνεστε για τον πόλεμο, φον Μπαχ. -Ευθύνομαι εξίσου με όλους.
Τον τελευταίο χρόνο, δεν είχα πάντα το πιο καθαρό μυαλό.
Είστε ο μόνος που εμπιστεύομαι.
Όσο και να αυτοκατηγορείστε,
έχετε συγχωρεθεί.
Αυτό είναι πολύ γενναιόδωρο, Μεγαλειότατε.
Αλλά εμμένω να απομακρυνθώ από τη θέση μου.
Και αν αρνηθώ;
Θα φύγω από την αυλή, Μεγαλειότατε.
Πρέπει να διορθώσω ένα λάθος.
Ακόμα κι αν πρέπει να παραιτηθώ από δω.
Η συνεργασία μας ήταν η μέγιστη τιμή στη ζωή μου.
Αλέξανδρε;
Ποτέ δεν είναι αργά να κάνετε το σωστό.
Φραγκίσκε.
Παρακαλώ, αφήστε μας.
Πήρα μια απόφαση.
Θα πάω στο μέτωπο.
Τι;
Γιατί;
Γιατί αυτό είναι το σωστό.
Πιστεύεις ότι θα βελτιώσεις κάτι;
Ότι θα το κάνεις καλύτερα από τους στρατηγούς σου;
Όχι, δεν το πιστεύω.
Είχες δίκιο, Ελισάβετ.
Ποτέ δεν θυσίασα κάτι.
Φορώ αυτήν τη στολή εδώ και 20 χρόνια.
Γιατί;
Σε παρακαλώ. Μην το κάνεις.
Βλέπεις και η ίδια τι κάνει αυτός ο πόλεμος.
Πρέπει να αναλάβω την ευθύνη.
Χρειάζομαι τη στήριξή σου.
Έχω κάτι να σας πω.
Απομάκρυνα τον στρατηγό Γκιούλα από τη διοίκηση.
Εντός ημερών, θα πάω στο μέτωπο στη Λομβαρδία
και θα αναλάβω εγώ τη διοίκηση.
Η απόφασή μου ελήφθη.
Γιατί;
Πάνω από 6.000 νεκροί. Άλλοι τόσοι τραυματίες.
Το ηθικό του στρατού είναι στον πάτο.
-Έτσι είναι ο πόλεμος. -Δεν ήθελα πόλεμο.
Ας είμαι έστω με τους στρατιώτες.
Όχι, Φραγκίσκε. Δεν ανήκετε στο πεδίο της μάχης.
Αυτό είναι για του στρατιώτες. Είστε ο Αυτοκράτορας.
Κι ο Ναπολέων είναι εκεί.
Ο Ναπολέων είναι στρατηγός.
Κάποιος που παίρνει όσα θέλει.
Δεν είστε φτιαγμένος για πόλεμο. Είστε…
Πολύ αδύναμος;
Ήξερα ότι όλη η Ευρώπη το βλέπει έτσι, αλλά όχι η ίδια η μητέρα μου.
Δική σας ιδέα είναι;
Όχι.
Μοιάζει σαν να είναι δική σας ιδέα.
Τον στηρίζω.
Με συγχωρείτε.
Έχεις δίκιο, μητέρα.
Υπάρχει διαφορά ανάμεσα στον Ναπολέοντα κι εμένα.
Μόνος του έγινε Αυτοκράτορας.
Εγώ δεν είχα επιλογή.
Φραγκίσκε.
Είπες ότι με χρειάζεσαι.
Αν σου συμβεί κάτι,
είμαι εδώ.
Έχω γιο, Μαξιμιλιανέ.
Ακόμα να χρονίσει. Μπορώ να αναλάβω στο μεταξύ.
Με τη μάνα μας και τη γυναίκα μου, η χώρα είναι σε καλά χέρια.
Για τι με χρειάζεσαι, Φραγκίσκε;
-Έστω μία φορά; -Δεν πρόκειται για σένα.
-Πολεμάμε για την αυτοκρατορία μας. -Δεν είναι δική μου.
Δεν είναι ούτε δική σου ούτε δική μου.
Πρέπει να τη διαφυλάξω.
Αυτήν τη σύντομη στιγμή στην αιωνιότητα. Αυτό είναι όλο.
Χαίρε, κεχαριτωμένη Μαρία, ο Κύριος μετά σου.
Ευλογημένη συ εν γυναιξί.
Ευλογημένος ο καρπός της κοιλίας σου, ο Ιησούς.
Παναγία, μητέρα του Θεού,
προσευχήσου για εμάς τους αμαρτωλούς, τώρα και την ώρα του θανάτου μας.
Ευχαριστώ, Τέο.
Προσοχή!
Εις το επανιδείν, μητέρα.
Ποιο χέρι;
Αυτό.
Η Φίνχεν ρωτούσε πού είναι τα άστρα όταν δεν τα βλέπεις.
Θα ξαναϊδωθούμε.
Προσοχή!
Σήκω.
Φύγε.
Φύγε από δω!
Γιατί είσαι εσύ ό,τι μου έχει απομείνει;
Κι αν δεν γυρίσει;
Έχω θυσιάσει πάρα πολλά.
Το ξέρω.
Κι αν η αυτοκρατορία δεν το άξιζε ποτέ;
Αν δεν μπορώ να εμποδίσω το σκοτάδι;
Μπορούμε μόνο να κρατάμε την ελπίδα.
Και να συνεχίσουμε.
Σήμερα.
Υποτιτλισμός: Λιουμπίνκα Δημητρόβα